Yevropa Chempionlar Ligasi finali YouTube orqali ilk bor to‘g‘ridan-to‘g‘ri namoyish etiladi

“Real” va “Atletiko” jamoalari o‘rtasidagi Yevropa Chempionlar Ligasi final uchrashuvi YouTube orqali ilk bor to‘g‘ridan-to‘g‘ri namoyish etiladi, deb xabar bermoqda “Sports.ru”.

Ma’lum qilinishicha, Buyuk Britaniyada futbol muxlislari mazkur uchrashuvni bepul tomosha qilishi mumkin. Ispaniyada esa translyatsiyani faqatgina Bein Sports kanaliga a’zo bo‘lgan YouTube foydalanuvchilari kuzatish imkoniga ega bo‘ladi.
Eslatib o‘tamiz, “Real” va “Atletiko” o‘rtasidagi YeChL final uchrashuvi 28-may kuni Milan shahridagi “San-Siro” stadionida o‘tkaziladi.